-Կարծում եմ՝ փետրվարի 6-7-ի կողմերն է եղել: Ասյան արդեն գտնվում էր Երևանում, իսկ ես Արցախում էի: Այդ ժամանակ նրա կողմից որոշակի փաստեր իսկապես ներկայացվել են ինձ: Ես նրան իրավական խորհուրդներ եմ տվել դրանք ավելի գրագետ, համոզիչ, դետալացված ներկայացնելու ուղղությամբ, բավական երկար պարզաբանումներ եմ տվել դատաբժշկական հետազոտություն անցնելու վերաբերյալ և այլն, և մենք պայմանավորվել ենք, որ նա գրավոր դիմում կներկայացնի, որովհետև մենք կա՛մ պետք է ունենանք գրավոր դիմում, կա՛մ եթե բանավոր հայտարարության մասին է խոսքը, պետք է մանրամասն շարադրենք, որպեսզի փաստեր ունենանք և կարողանանք արդյունավետ իրականացնել մեր գործառույթը: Այնուհետև որևէ արձագանք Ասյայից չի եղել, և դա է իրականությունը: